Amadeus Burjassot participa en l’homenatge que Aspanion fa als menors morts per càncer infantil
2025-07-24

L’Associació Musical Amadeus de Burjassot participarà, el pròxim cap de setmana, en un concert molt especial. Concretament, l’entitat burjassotera participarà en l’homenatge que, des de l’Associació de mares i pares de xiquetes i xiquets amb càncer de la Comunitat Valenciana (Aspanion), es farà als xiquets i xiquetes morts a causa del càncer infantil.

Diumenge que ve 29 de setembre, a partir de les 11.00 hores, i dela mà d’Aspanion, es realitzarà un gran acte d’homenatge a eixos xiquets i xiquetes que no van poder superar la malaltia als Jardins de Vivers i, de manera altruista i solidària, Amadeus Burjassot participarà amb un trio de corda que posarà la nota musical a l’esdeveniment.

A través d’aquest acte, que posa el focus en els menors que no van superar la malaltia, s’intenta mostrar que continua sent necessari donar suport a la investigació i l’avanç científic. Tots dos aspectes són essencials per a millorar les taxes de supervivència. Per a Aspanion, després de les xifres hi ha xiquetes, xiquets i adolescents amb noms propis. Per ells és necessari continuar impulsant millores que redunden en el col·lectiu d’afectats.